शेती म्हालाक किमान आदारभूत मोलाच्या देडपट दर - Goenkaar\nHome देश/विदेश शेती म्हालाक किमान आदारभूत मोलाच्या देडपट दर\nशेती म्हालाक किमान आदारभूत मोलाच्या देडपट दर\nPosted By: Goenkaaron: June 01, 2020 In: देश/विदेश, राजकारणTags: No Comments\nशेतकऱ्यांच्या शेती म्हालाक किमान आदारभूत मोलाच्या देडपट दर मेळटलो. मोदी सरकारान आयचे बसकेंत हेविशींचो निर्णय घेतला. १४ पिकां खातीर किमान आदारभूत मोल सरकारान निश्चित केल्लो आसा. कोरोना संकश्ट काळांतय शेतकऱ्यांनी धान्य पिकयलें. अडचणीच्या काळांतय शेतकरी थांबूंक ना, अशा उतरांनी कृषिमंत्री नरेंद्र तोमर हाणीं बळीराजाचें कवतूक केलें. १४ खरीप पिकांखातीरच्या किमान आदारभूत मोलांत वाड केल्या. हाका लागून शेतकऱ्यांक खर्चा परस ५० ते ८३ प्रतिशें अदीक उत्पन्न मेळटलें, अशी म्हायती तोमर हाणीं दिली.\nकोरोना काळांतल्या संकश्टाचे नदरेन आज मोदी सरकारान कांय म्हत्वाचे निर्णय घेतले. मंत्रिमडळ बसकेंत घेतिल्ल्या निर्णयांची म्हायती केंद्रीय मंत्री प्रकाश जावडेकर, नरेंद्र तोमर आनी नितीन गडकरींनी दिली. शेत म्हालाक मेळटल्या किमान आदारभूत मोलांत वाड करपाचो म्हत्वाचो निर्णय बसकेंत घेतिल्ल्याचें तोमर हाणी सांगलें. 'मक्याचें किमान आदारभूत मोल ५३ प्रतिशें वाडयल्या. तूर, मूग हांची आदारभूत दर ५८ प्रतिशेंन वाडयल्या, अशी म्हायती ताणीं दिली. १४ पिकांच्या दरेंत ५० ते ८३ प्रतिशेंन वाड केल्या म्हणपाचें आल्याचं तोमर हाणीं सांगलें.\nखूब शेतकऱ्यांनी शेती खातीर रीणां घेतिल्लीं आसात. तांची परतफेड करपा खातीर तांकां कालावधी वाडोवन दिला. शेतकऱ्यांक ऑगस्ट मेरेन रीणाची परतफेड करपाक जातली, अशी म्हायती तोमर हाणीं दिली. कोरोना संकटांतय शेतकऱ्यांनी बंपर उत्पादन केलें. हातूंतले ३६० लाख मेट्रिक टन गंव, १६.०७ लाख मेट्रिक टन डाळ सरकारान विकते घेतल्यात, अशें तोमर हाणीं सागलें.\nदाऊदाचे कोरोनाक लागून मर्ण?
